2.

Príloha II sa mení takto: a) Bod 1.2 sa nahrádza takto: „1.2. „krivka využitia adhézie“ vozidla je charakteristická krivka pomeru brzdnej sily bez valivého odporu a normálovej reakcie povrchu vozovky pôsobiacej na príslušnú nápravu pri brzdení v závislosti od pomerného brzdného spomalenia vozidla.“ b) V bode 2.1.4.2 sa druhý odsek nahrádza takto: „Správanie vozidiel kategórií Tb, R2b, R3b, R4b a S2b na vozovke, ktorej adhézia je znížená, musí spĺňať príslušné požiadavky uvedené v doplnku 1 k tejto prílohe, alebo ak je vozidlo vybavené protiblokovacím systémom ABS, požiadavky uvedené v prílohe XI.“ c) Bod 2.2.2.2 sa nahrádza takto: „2.2.2.2. Na kontrolu splnenia požiadaviek uvedených v bode 2.2.1.2.4 prílohy I sa vykoná skúška typu 0 s odpojeným motorom pri počiatočnej rýchlosti 30 km/h. Pri použití ovládača parkovacieho brzdového systému, stredné plné brzdné spomalenie a spomalenie bezprostredne pred zastavením vozidla nesmie byť nižšie ako 1,5 m/s2. Rovnaká požiadavka sa uplatňuje v prípade pomocného ovládača uvedeného v bode 2.2.1.2.4 prílohy I. Skúška sa vykoná s naloženým vozidlom. Sila, ktorá pôsobí na ovládač bŕzd, nesmie presiahnuť predpísané hodnoty.“ d) V bode 2.3.1.4 sa dopĺňa táto veta: „Alternatívne je povolené vykonať skúšku aj s odpojeným motorom, v prípade potreby počas brzdenia.“ e) Bod 2.3.2.1 sa nahrádza takto: „2.3.2.1. Prevádzkový brzdový systém vozidiel kategórie R1, R2, S1, R3a, R4a a S2a a vozidiel kategórie R3b a S2b, v prípade ktorých súčet technicky prípustných hmotností pripadajúcich na nápravu nepresahuje 10 000 kg, sa skúša tak, že pri naloženom vozidle musia brzdy absorbovať energiu ekvivalentnú energii, aká vzniká za rovnaký čas, keď sa naložené vozidlo, na ktorom prebieha skúška, pohybuje stálou rýchlosťou 40 km/h pri klesaní 7 % na vzdialenosť 1,7 km. Alternatívne sa táto požiadavka považuje za splnenú pri vozidlách kategórie R3a, R4a, S2a a pri vozidlách kategórie R3b a S2b, v prípade ktorých súčet technicky prípustných hmotností pripadajúcich na nápravu nepresahuje 10 000 kg, ak tieto vozidlá prešli skúškou typu III podľa bodu 2.5.“ f) Bod 2.3.4.2 sa nahrádza takto: „2.3.4.2. zabezpečí sa, ak sa ťahané vozidlo s uvoľnenými brzdami pohybuje konštantnou rýchlosťou v = 60 km/h alebo svojou maximálnou konštrukčnou rýchlosťou, podľa toho, ktorá je nižšia, asymptotické teploty nepresiahli zvýšenie teploty bubnov/kotúčov o 80 °C, potom sa zvyškové brzdové momenty považujú za prijateľné.“ g) Bod 2.5.3 sa nahrádza takto: „2.5.3. R3b a S2b, v prípade ktorých súčet najvyšších technicky prípustných hmotností pripadajúcich na nápravu nepresahuje 10 000 kg.“ h) Bod 3.1.1.2 sa mení takto: i) Prvý odsek sa nahrádza takto: „V prípade traktora s povolením na ťahanie nebrzdeného vozidla kategórie R alebo S sa musí dosiahnuť minimálny brzdný účinok predpísaný v bode 3.1.1.2.1 s nebrzdeným ťahaným vozidlom pripojeným k traktoru, naloženým na maximálnu hmotnosť uvádzanú výrobcom traktora.“ ii) Posledná veta v treťom odseku nahrádza takto: „PM+R = hmotnosť jazdnej súpravy (hmotnosť PM + udávaná hmotnosť nebrzdeného ťahaného vozidla PR)“; i) V druhom odseku bodu 3.1.3.3 sa dopĺňa táto zarážka: „— počas ochladzovania nesmie byť parkovací brzdový systém manuálne upravovaný.“ j) V bode 3.1.3.3 sa dopĺňa tento štvrtý odsek: „Statickú skúšku zahriateho parkovacieho brzdového systému možno vynechať, ak parkovací brzdový systém pôsobí len na brzdné plochy, ktoré sa nepoužívajú počas prevádzkového brzdenia.“ k) V bode 3.1.3.4 sa druhý odsek nahrádza takto: „Ak túto požiadavku nie je možné splniť v dôsledku fyzikálnych obmedzení (napríklad nedostatočná adhézia medzi pneumatikami a povrchom cesty, čo znemožňuje traktoru vyvinúť dostatočné brzdné sily, alebo ak čisto mechanický účinok parkovacieho brzdového systému traktora predpísaný v bode 3.1.3.1 nie je dostatočný na udržanie jazdnej súpravy), táto požiadavka sa považuje za splnenú, ak je splnená alternatívna požiadavka stanovená v bode 3.1.3.4.1 tejto prílohy v spojení s bodom 2.2.1.20 prílohy I.“ l) Body 3.1.3.4.1, 3.1.3.4.1.1 a 3.1.3.4.1.2 sa nahrádzajú takto: „3.1.3.4.1. Požiadavka uvedená v bode 3.1.3.4 sa považuje za splnenú, ak sú splnené podmienky stanovené v bode 3.1.3.4.1.1 v prípade ťahaného vozidla vybaveného prevádzkovou brzdou, alebo ak sú splnené podmienky stanovené v bode 3.1.3.4.1.2 v prípade nebrzdeného alebo nájazdovo brzdeného ťahaného vozidla. 3.1.3.4.1.1. Aj keď motor traktora nie je v chode, jazdná súprava s najvyššou prípustnou hmotnosťou zostáva v nehybnom stave na svahu s predpísaným sklonom po tom, čo vodič zo svojho sedadla aktiváciou jedného ovládača uviedol do činnosti parkovací brzdový systém traktora a parkovací brzdový systém ťahaného vozidla, alebo len parkovací brzdový systém traktora. 3.1.3.4.1.2. Parkovací brzdový systém traktora je schopný na mieste udržať traktor pripojený k nebrzdenému alebo nájazdovo brzdenému ťahanému vozidlu s hmotnosťou rovnou najvyššej hmotnosti jazdnej súpravy PM+R uvedenej v skúšobnom protokole. Táto hmotnosť sa určí takto: a) v prípade nebrzdeného ťahaného vozidla: PM+R = hmotnosť jazdnej súpravy (hmotnosť PM + udávaná hmotnosť nebrzdeného ťahaného vozidla PR) podľa bodu 3.1.1.2; b) v prípade nájazdovo brzdeného ťahaného vozidla: PM+R = hmotnosť jazdnej súpravy (hmotnosť PM + udávaná hmotnosť nájazdovo brzdeného ťahaného vozidla špecifikovaná výrobcom). PM = hmotnosť traktora (prípadne vrátane akejkoľvek záťaže alebo nosného zaťaženia, alebo oboch).“ m) V bode 3.2.1.3 sa piaty odsek nahrádza takto: „Skúšobná rýchlosť je 60 km/h alebo maximálna konštrukčná rýchlosť ťahaného vozidla, podľa toho, ktorá z týchto hodnôt je nižšia.“ n) Bod 3.2.3 nahrádza takto: „3.2.3. Automatický brzdový systém Brzdný účinok automatického brzdového systému v prípade poruchy opísanej v bodoch 2.2.1.17.1 a 2.2.1.18.5 prílohy I, pri skúške s naloženým vozidlom od rýchlosti 40 km/ alebo 0,8 vmax (podľa toho, ktorá z týchto hodnôt je nižšia), nesmie byť menší ako 13,5 % maximálneho zaťaženia kolies stojaceho vozidla. Prípustné je blokovanie kolies pri účinkoch väčších než 13,5 %.“ o) Doplnok 1 sa mení takto: i) Bod 1.1.3 sa nahrádza takto: „1.1.3. Vozidlá kategórií uvedených v bodoch 1.1.1 a 1.1.2 vybavené protiblokovacím brzdovým systémom kategórie 1 alebo 2 (traktory) a kategórie A alebo B (ťahané vozidlá) spĺňajúce príslušné požiadavky uvedené v prílohe XI, musia spĺňať aj príslušné požiadavky uvedené v tomto doplnku s týmito výnimkami alebo podmienkami:“ ii) Dopĺňajú sa tieto body 1.1.5 a 1.1.6: „1.1.5. Požiadavky tohto doplnku sa uplatňujú na brzdové zariadenia vybavené pneumatikami s najväčším priemerom, ktorý výrobca stanovil pre tento typ vozidla. 1.1.6. Splnenie požiadaviek na využitie adhézie a kompatibility spojené s grafmi 1, 2 a 3 tohto doplnku sa preukáže výpočtom.“ iii) Oddiel 3 sa nahrádza takto: „3. Požiadavky na traktory kategórie T 3.1. Dvojnápravové traktory 3.1.1. Pre hodnoty k od 0,2 do 0,8: Ustanovenia uvedené v tomto bode nemajú vplyv na požiadavky týkajúce sa brzdného účinku, uvedené v prílohe II. Ak sa však pri skúškach vykonaných podľa ustanovení uvedených v tomto bode dosiahnu vyššie hodnoty brzdného účinku, než sú predpísané v prílohe II, uplatňujú sa ustanovenia týkajúce sa kriviek využitia adhézie v oblastiach znázornených na grafe 1 v tejto prílohe, ktoré sú vymedzené priamkami k = 0,8 a z = 0,8. 3.1.2. Pre všetky hodnoty pomerného brzdného spomalenia od 0,15 do 0,30: 3.1.2.1. Krivky využitia adhézie pre každú nápravu sa nachádzajú medzi dvoma priamkami rovnobežnými s priamkou ideálneho využitia adhézie danou vzorcom k = z +/– 0,08 podľa grafu 1 a krivka využitia adhézie pre zadnú nápravu pre pomerné brzdné spomalenia z > 0,3 zodpovedá vzťahu: 3.1.3. V prípade traktorov s povolením na ťahanie vozidiel kategórií R3b, R4b a S2b vybavených brzdovými systémami so stlačeným vzduchom: 3.1.3.1. Keď sa skúša so zastaveným zdrojom energie, uzavretým prívodným vedením, zásobníkom s kapacitou 0,5 litra pripojeným k pneumatickému ovládaciemu vedeniu a systémom pri zapínacom a vypínacom tlaku, musí byť tlak v spojovacích hlaviciach prívodného vedenia a pneumatického ovládacieho vedenia pri plnom zdvihu ovládača brzdenia od 650 do 850 kPa, bez ohľadu na stav zaťaženia vozidla. 3.1.3.2. Pre vozidlá vybavené elektrickým ovládacím vedením musí plný zdvih ovládača prevádzkového brzdového systému poskytnúť digitálnu hodnotu požiadavky zodpovedajúcu tlaku od 650 do 850 kPa (pozri normu ISO 11992:2003 vrátane normy ISO 11992-2:2003 a jej zmeny Amd.1:2007). 3.1.3.3. Tieto hodnoty musia byť preukázateľné na traktore pri odpojení od ťahaného vozidla. Pásma kompatibility v grafoch uvedených v bodoch 3.1.6, 4.1 a 4.2 by nemali presahovať hodnotu tlaku 750 kPa a/alebo zodpovedajúcu ekvivalentnú digitálnu hodnotu požiadavky (pozri normu ISO 11992:2003 vrátane normy ISO 11992-2:2003 a jej zmeny Amd.1:2007). 3.1.3.4. Musí sa zabezpečiť, aby bol v spojovacej hlavici prívodného vedenia tlak aspoň 700 kPa, keď je v systéme zapínací tlak. Tento tlak musí byť preukázateľný bez použitia prevádzkových bŕzd. 3.1.4. V prípade traktorov s povolením na ťahanie vozidiel kategórií R3b, R4b a S2b vybavených hydraulickými brzdovými systémami: 3.1.4.1. Keď sa skúša so zdrojom energie pri voľnobežných otáčkach a motorom pri 2/3 maximálnych otáčok, ovládacie vedenie simulátora ťahaného vozidla (bod 3.6 prílohy III) je pripojené k hydraulickému ovládaciemu vedeniu. Pri plnom zdvihu ovládača brzdenia musí tlak dosahovať hodnoty od 11 500 kPa do 15 000 kPa hydraulickom ovládacom vedení a od 1 500 kPa do 3 500 kPa v prídavnom vedení, bez ohľadu na stav zaťaženia vozidla. 3.1.4.2. Tieto hodnoty musia byť preukázateľné na traktore pri odpojení od ťahaného vozidla. Pásma kompatibility v grafoch uvedených v bodoch 3.1.6, 4.1 a 4.2 by nemali presahovať hodnotu tlaku 13 300 kPa. 3.1.5. Overenie splnenia požiadaviek uvedených v bodoch 3.1.1 a 3.1.2 3.1.5.1. Na overenie splnenia požiadaviek uvedených v bodoch 3.1.1 a 3.1.2 výrobca predloží krivky využitia adhézie prednou nápravou a zadnou nápravou vypočítané na základe vzorcov: Krivky sa musia zostrojiť pre obidva tieto stavy zaťaženia: 3.1.5.1.1. nenaložené, keď nie je prekročená minimálna hmotnosť uvedená výrobcom v informačnom dokumente; 3.1.5.1.2. naložené, pričom ak existuje niekoľko možností rozdelenia zaťaženia, do úvahy sa vezme tá, keď je najviac zaťažená predná náprava. 3.1.5.2. Osobitné požiadavky v prípade traktorov, keď sú všetky nápravy natrvalo pevne zapojené (100 % miera blokovania) pohonom všetkých kolies alebo sú automaticky zapojené počas brzdenia pohonom všetkých kolies (100 % miera blokovania) 3.1.5.2.1. Matematické overenie podľa bodu 3.1.5.1 sa nevyžaduje. 3.1.5.3. Traktory s trvalým pohonom všetkých kolies iné ako traktory, na ktoré sa vzťahuje bod 3.1.5.2 3.1.5.3.1. Ak nie je možné v prípade vozidiel so stálym pohonom všetkých kolies alebo v situácii, keď je pohon všetkých kolies zapojený počas brzdenia, vykonať matematické overenie podľa bodu 3.1.5.1, výrobca môže namiesto toho overiť pomocou skúšky poradia blokovania kolies, či sa predné kolesá zablokujú buď súčasne so alebo pred zablokovaním zadných kolies. 3.1.5.4. V prípade traktorov, u ktorých sa pohon všetkých kolies automaticky zapojí po začatí brzdenia pri rýchlosti vozidla nad 20 km/h, ale pohon všetkých kolies sa nezapojí automaticky pri použití prevádzkového brzdového systému pri rýchlosti vozidla prevyšujúcej 20 km/h, nevyžaduje sa preukázanie splnenia požiadaviek uvedených v bode 3.1.5.1 v situácii, keď pohon všetkých kolies nie je zapojený počas brzdenia. 3.1.5.5. Postup na overenie splnenia požiadaviek uvedených v bode 3.1.5.3 3.1.5.5.1. Skúška poradia blokovania kolies sa musí vykonať s naloženým a nenaloženým vozidlom na vozovkách s povrchom s takou úrovňou adhézie, aby k zablokovaniu prvej nápravy došlo pri hodnotách pomerného brzdného spomalenia od 0,55 do 0,8 z počiatočnej skúšobnej rýchlosti uvedenej v bode 3.1.5.5.2. 3.1.5.5.2. Skúšobná rýchlosť: 0,9 vmax, ale nie vyššia ako 60 km/h. 3.1.5.5.3. Sila pôsobiaca na pedál môže presiahnuť prípustné aktivačné sily podľa bodu 3.1.1 prílohy II. 3.1.5.5.4. Sila pôsobiaca na pedál sa zvyšuje tak, že druhé koleso na vozidle sa zablokuje v čase medzi 0,5 s a 1 s od začiatku brzdenia, pokiaľ sa nezablokujú obe kolesá jednej nápravy (ďalšie kolesá sa môžu tiež zablokovať v priebehu skúšky napríklad v prípade súčasného zablokovania). 3.1.5.5.4.1. Ak počas skúšky s naloženým vozidlom nie je možné dosiahnuť zablokovanie druhého kolesa do 1 sekundy, túto skúšku možno vynechať pod podmienkou, že blokovanie kolies za podmienok uvedených v bode 3.1.5.5.4 možno preukázať počas skúšky s nenaloženým vozidlom. Ak ani pri skúške s nenaloženým vozidlom nie je možné dosiahnuť zablokovanie druhého kolesa do 1 sekundy, vykoná sa tretia, rozhodujúca skúška na povrchu vozovky s koeficientom adhézie nie vyšším ako 0,3 zo skúšobnej rýchlosti 0,8 vmax km/h, ale nie vyššej ako 60 km/h. 3.1.5.5.4.2. Na účely skúšok podľa bodu 3.1.5.5 sa pod súčasným blokovaním predných a zadných kolies rozumie situácia, keď časový interval medzi prvým zablokovaním posledného (druhého) kolesa na zadnej náprave a prvým zablokovaním posledného (druhého) kolesa na prednej náprave nie je dlhší ako 0,3 sekundy. 3.1.6. Traktory s povolením na ťahanie ťahaných vozidiel 3.1.6.1. Prípustný vzťah medzi pomerným brzdným spomalením TM/FM a tlakom pm musí ležať v oblastiach znázornených na grafe 2 pre všetky hodnoty tlaku od 20 kPa do 750 kPa (v prípade brzdového systému so stlačeným vzduchom) a od 350 do 13 300 kPa (v prípade hydraulického brzdového systému). 3.2. Traktory s viac než dvoma nápravami Požiadavky uvedené v bode 3.1 sa vzťahujú aj na vozidlá s viac než dvoma nápravami. Požiadavky uvedené v bode 3.1.2 z hľadiska poradia blokovania kolies sa považujú za splnené, ak je v prípade pomerného brzdného spomalenia s hodnotami od 0,15 do 0,30 adhézia využitá najmenej jednou z predných náprav väčšia ako adhézia využitá najmenej jednou zo zadných náprav.“ iv) Bod 6.1 sa nahrádza takto: „6.1. Vozidlá, ktoré spĺňajú požiadavky uvedené v tomto doplnku pomocou zariadenia ovládaného mechanicky od zavesenia náprav vozidla, musia byť označené v súlade s požiadavkami stanovenými v článku 24 delegovaného nariadenia (EÚ) 2015/208, pričom tieto označenia musia obsahovať príslušné údaj o užitočnom zdvihu zariadenia medzi polohami zodpovedajúcimi stavu naloženého a nenaloženého vozidla a akékoľvek ďalšie informácie potrebné na kontrolu nastavenia zariadenia.“ v) V bode 6.3 sa druhá veta nahrádza takto: „Príklad označení pre mechanicky ovládané zariadenie vo vozidle, ktoré je vybavené brzdovým systémom so stlačeným vzduchom alebo hydraulickým brzdovým systémom, sa uvádza v súlade s požiadavkami stanovenými v článku 5 vykonávacieho nariadenia Komisie (EÚ) 2015/504 (*1). (*1) Vykonávacie nariadenie Komisie (EÚ) 2015/504 z 11. marca 2015, ktorým sa vykonáva nariadenie Európskeho parlamentu a Rady (EÚ) č. 167/2013, pokiaľ ide o administratívne požiadavky na účely typového schválenia poľnohospodárskych a lesných vozidiel a dohľadu nad trhom s týmito vozidlami (Ú.v. EÚ L 85, 28.3.2015, s. 1).“" vi) Nadpis grafu 2 sa nahrádza takto: „Prípustný vzťah medzi pomerným brzdným spomalením TM/FM a tlakom v spojovacej hlavici pm pre traktory kategórií T a C s brzdovými systémami so stlačeným vzduchom alebo hydraulickými brzdovými systémami“;